**У С Т А В**

**НА НАРОДНО ЧИТАЛИЩЕ ,,МЕХМЕД МЮЗЕКЯ ДЖОН” – 1956г.” гр./с. ЗАРИЦА**

**ул. ,, ПЪРВА“ № 9;** **E-mail-****shenay\_77@ abv.bg; CSM-0886927149**

**І. ГЛАВА ПЪРВА. ОБЩИ ПОЛОЖЕНИЯ.**

Чл.1. С този Устав се урежда учредяването, устройството, управлението, дейността, имуществото, финансирането, издръжката и прекратяването на Народно читалище ,,Мехмед М. Джон -1956г..”, гр./с.Зарица

Чл. 2. (1) Народно читалище ,,Мехмед М. Джон. - .1956г.” /с. Зарица е традиционно самоуправляващо се културно – просветно сдружение на жителите от ./с. Зарица, което изпълнява и държавни културно-просветни задачи. В неговата дейност могат да участват всички физически лица без ограничения и без оглед на възраст, пол, политически и религиозни възгледи, и етническо самосъзнание.

(2)Читалището е юридическо лице с нестопанска цел с наименование ,,Мехмед Мюзекя Джон” - 1956 г.” То е създадено и функционира на основание на Закона за народните читалища, Закона за юридическите лица с нестопанска цел и този Устав.

(3)Народно читалище ,,Мехмед М. Джон”- 1956г..” има за седалище гр./с.ЗАРИЦА, община ГЛАВИНИЦА, където се намира и адреса на управлението му: обл. СИЛИСТРА, община ГЛАВИНИЦА, /с.ЗАРИЦА, ул.,,ПЪРВА”.N09

Чл. 3. (1) Целта на читалището е да задоволява потребностите на местното население, свързани със:

1. Развитие и обогатяване на културния живот, социалната и образователна дейност в ./с. ЗАРИЦА.;

2. Запазване на обичаите и традициите на българския народ;

3. Разширяване на знанията на гражданите и приобщаването им към ценностите и постиженията на науката, изкуството и културата;

4. Възпитаване и утвърждаване на националното самосъзнание;

5. Осигуряване на достъп до информация;

(2) **За постигане на целта по ал.1, читалището извършва следните основни дейности:**

1. Урежда и поддържа библиотека, читалня, фото-, фоно-, филмо- и / или видеотека;

2. Създава и поддържа електронни информационни мрежи;

3. Предоставя компютърни и интернет услуги на населението;

4. Развива и подпомага любителското художествено творчество;

5. Организира школи, кръжоци, курсове, клубове, кино и видеопоказ, празненства, концерти, чествания и младежки дейности;

6. Събира и разпространява знания за родния край;

7. Създава, съхранява и популяризира музейни и други сбирки, съгласно Закона за културното наследство;

8. Извършва допълнителни дейности и услуги, свързани с предмета на основната му дейност, които не противоречат на Закона за народните читалища, Закона за юридическите лица с нестопанска цел и този Устав, като използва приходите от тях за постигане на определените в Устава му цели. НАРОДНО ЧИТАЛИЩЕ ,, МЕХМЕД М. ДЖОН”- 1956г.” ./с. ЗАРИЦА **не разпределя печалба!**

9. НАРОДНО ЧИТАЛИЩЕ ,, МЕХМЕД М. ДЖОН”- 1956г.” ./с.ЗАРИЦА може да участва в читалищни сдружения за постигане на целите, които си е поставило.

**ІІ. ГЛАВА ВТОРА. УЧРЕДЯВАНЕ /ПРЕОБРАЗУВАНЕ/.**

**Чл. 4.** (1) Читалище могат да учредят /преобразуват/ най-малко 50 дееспособни физически лица за селата или 150 дееспособни физически лица за градовете, които вземат решение на учредително събрание.

 (2) Учредителното събрание приема устава на читалището и избира неговите органи. Уставът урежда:

1. Наименованието;

2. Седалището;

3. Целите;

4. Източниците на финансиране;

5. Органите на управление и контрол, техните правомощия, начина на избирането им, реда за свикването им и за вземане на решения;

 6. Начина за приемане на членове и прекратяване на членството, както и реда за определяне на членския внос.

**Чл. 5.** (1)Читалището придобива качеството на юридическо лице с вписването му в регистъра на организациите с нестопанска цел на окръжния съд, в чийто район е седалището на читалището.

(2) Вписването на читалищата в регистъра на окръжния съд се извършва без такси по писмена молба от настоятелството, към която се прилагат:

1. Протоколът от учредителното събрание;

2. Уставът на читалището, подписан от учредителите;

3. Нотариално заверен образец от подписа на лицето, представляващо читалището, и валидният печат на читалището.

(3) В регистъра се вписват:

1. Наименованието и седалището на читалището и източникът на първоначалното му финансиране;

2. Уставът;

3.Имената на членовете на настоятелството и на проверителната комисия на читалището;

4. Името и длъжността на лицето, което представлява читалището;

5. Настъпилите промени по т.1 – 4.

(4) Всяка промяна в обстоятелствата по ал.3 трябва да бъде заявена в 14-дневен срок от възникването й.

**ІІІ. ГЛАВА ТРЕТА. ЧЛЕНСТВО В ЧИТАЛИЩЕТО.**

**Чл. 6.** Членството в читалището е свободно за всички дееспособни граждани без ограничения, щом те работят за постигане на целите на читалището и защитават неговите интереси.

**Чл. 7.** (1) Членовете на читалището са: индивидуални, колективни и почетни.

(2) Индивидуалните членове на читалището са български граждани. Те са действителни и спомагателни:

1. Действителни индивидуални членове на читалището могат да бъдат всички дееспособни, непоставени под запрещение лица навършили 18 години, които участват в дейността на читалището, редовно плащат членски внос, определен с решение на Общото събрание и имат право да избират и да бъдат избирани в неговите органи.

2. Спомагателни индивидуални членове на читалището са всички дееспособни, непоставени под запрещение лица, които не са навършили 18 години и работят за постигане на целите на читалището. Те могат да бъдат освободени от плащането на членския внос или да го заплащат в намалени размери, съобразно решенията на настоятелството. Спомагателните индивидуални членове на читалището нямат право да избират и да бъдат избирани в органите на ръководството на читалището. Те имат право на съвещателен глас.

(3) Колективните членове съдействат за осъществяване целите на читалището, подпомагат дейностите, поддържането и обогатяването на материалната база и имат право на един глас в общото събрание. Колективни членове могат да бъдат: професионални организации; стопански организации; търговски дружества; кооперации и сдружения; културно-просветни и любителски клубове и творчески колективи.

(4) Почетни членове могат да бъдат български и чужди граждани с изключителни заслуги за читалището.

**Чл. 8.** (1) Кандидатите за действителни индивидуални членове подават писмено заявление до настоятелството на читалището, с което декларират, че желаят да станат членове на читалището, че познават и приемат устава на читалището и ще работят за постигане на неговите цели.

(2) Кандидатурите се гласуват на заседание на настоятелството. На члена на читалището се издават съответните документи за членство.

(3) Приетият за действителен член на читалището плаща членския си внос по ред определен от настоятелството.

**Чл. 9.** При условията на чл. 11, ал. 3 от Закона за народните читалища, в читалището могат да членуват колективни членове. Те се приемат по писмено заявление на упълномощен представител на кандидатите за колективно членство и имат право на един глас.

**Чл. 10.** Колективни членове могат да бъдат:

1. Професионални организации;

2. Стопански организации;

3. Търговски дружества;

4. Кооперации и сдружения;

5. Културно-просветни и любителски клубове и творчески колективи.

**Чл. 11.** (1) Лицата, които имат особени заслуги към читалището се обявяват за почетни членове по решение на Общото събрание, по предложение на настоятелството или от членовете на читалището.

 (2) На лицата по предходния член настоятелството издава съответните удостоверения.

**Чл. 12.** (1) Членовете на читалището имат право да:

1. Участват в управлението на читалището

2. Получават улеснен достъп до всички читалищни форми на дейност и прояви по ред определен от настоятелството;

3. Ползват с предимство културно - просветните форми на читалището;

4. Получават всякаква информация относно дейността на читалището и упражняват контрол върху нея.

 (2) Членовете на читалището са длъжни:

1. Да спазват устава на читалището и решенията на неговите членове;

2. Да плащат лично членския си внос;

3. Да участват в дейността на читалището;

4. Да опазват имуществото и доброто име на читалището, както и да не уронват неговия престиж.

 **Чл. 13.** (1) Членството в читалището може да се прекрати с решение на общото събрание, взето с ¾ мнозинство от общия брой на членовете в същото, когато член на читалището нарушава грубо настоящия устав и решенията на органите на НЧ „МЕХМЕД М. ДЖОН” - 1956год.”, или работи срещу неговите цели и интереси и му е причинил значителни вреди.

(2) Членството се прекратява и на основание отпадане:

1. При невнасяне на членски внос;

2. При неучастие в три последователни заседания на Общото събрание;

3. При системно неизпълнение на задължението за участие в дейността на читалището

4. По желание на самия член с писмено заявление до настоятелството, както и при прекратяване или преобразуване на колективен член.

**ІV. ГЛАВА ЧЕТВЪРТА. ОРГАНИ НА УПРАВЛЕНИЕ НА ЧИТАЛИЩЕТО.**

**Чл. 14.**  Органи на читалището са общото събрание, настоятелството и проверителната комисия.

**Чл. 15.** (1) Върховен орган на читалището е общото събрание.

 (2) Общото събрание на читалището се състои от всички членове на читалището, имащи право на глас.

**Чл. 16.** (1) Общото събрание:

1. Изменя и допълва Устава;

2. Избира и освобождава членовете на настоятелството, проверителната комисия и председателя;

3. Приема вътрешните актове, необходими за организацията на дейността на читалището;

4. Изключва членове на читалището;

5. Определя основни насоки на дейността на читалището;

6. Взема решение за членуване или за прекратяване на членството в читалищно сдружение;

7. Приема бюджета на читалището;

8. Приема годишния отчет до 30 март на следващата година;

9. Определя размера на членския внос;

10. Отменя решения на органи на читалището;

11. Взема решения за откриване на клонове на читалището след съгласуване с общината;

12. Взема решение за прекратяване на читалището;

13. Взема решение за отнасяне до съда на незаконосъобразни действия на ръководството или отделни читалищни членове.

14. Взема решения за участие на читалището в читалищни сдружения.

 (2) Решенията на общото събрание са задължителни за другите органи на читалището.

**Чл. 17.** (1) Редовно общо събрание на читалището се свиква от настоятелството най-малко веднъж годишно. Извънредно общо събрание може да бъде свикано по решение на настоятелството, по искане на проверителната комисия или на една трета от членовете на читалището с право на глас. При отказ на настоятелството да свика извънредно общо събрание, до15 дни от постъпването на искането проверителната комисия или една трета от членовете на читалището с право на глас могат да свикат извънредно общо събрание от свое име.

(2) Поканата за събрание трябва да съдържа дневния ред, датата, часа и мястото на провеждането му и кой го свиква. Тя трябва да бъде получена срещу подпис или връчена не по-късно от 7 дни преди датата на провеждането. В същия срок на вратата на читалището и на други общодостъпни места в населеното място, трябва да бъде залепена покана за събранието.

(3) Общото събрание е законно, ако присъстват най-малко половината от имащите право на глас членове на читалището. При липса на кворум събранието се отлага с един час. Тогава събранието е законно, ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание.

(4) Решенията по чл.16, ал.1, т.1, 4, 10, 11 и 12 се вземат с мнозинство най-малко две трети от всички членове. Останалите решения се вземат с мнозинство повече от половината от присъстващите членове.

(5) Две трети от членовете на общото събрание на народното читалище могат да предявят иск пред окръжния съд по седалището на читалището за отмяна на решение на общото събрание, ако то противоречи на закона или устава.

**Чл. 18.** (1) Изпълнителен орган на читалището е **настоятелството**, което се състои от **трима**  членове, избрани за срок до 3 години. Същите не трябва да имат роднински връзки по права и съребрена линия до четвърта степен.

(2) Настоятелството:

1. Свиква общото събрание;

2. Осигурява изпълнението на решенията на общото събрание;

3. Подготвя и внася в общото събрание проект за бюджет на читалището и утвърждава щата му;

4. Подготвя и внася в общото събрание отчет за дейността на читалището;

5. Назначава секретаря на читалището и утвърждава длъжностната му характеристика.

(3) Настоятелството взема решение с мнозинство повече от половината от ченовете си.То само определя реда на своята работа.

**Чл. 19.** (1) Председателят на читалището е член на настоятелството и се избира от общото събрание за срок до 3 години.

 (2) Председателят:

1.Организира дейността на читалището съобразно закона, Устава и решенията на общото

събрание;

2.Представлява читалището;

3.Свиква и ръководи заседанията на настоятелството и председателства общото събрание;

4.Отчита дейността си пред настоятелството;

5.Сключва и прекратява трудовите договори със служителите съобразно бюджета на

читалището въз основа решение на настоятелството.

 **Чл. 20.** (1)Секретарят на читалището:

1.Организира изпълнението на решенията на настоятелството, включително решенията за изпълнението на бюджета;

2. Организира текущата основна и допълнителна дейност;

3. Отговаря за работата на щатния и хонорувания персонал;

4. Представлява читалището заедно и поотделно с председателя.

(2) Секретарят не може да е в роднински връзки с членовете на настоятелството и на проверителната комисия по права и по съребрена линия до четвърта степен, както и да бъде съпруг/съпруга на председателя на читалището.

**Чл. 21.** (1) Проверителната комисия се състои най-малко от трима членове, избрани за срок до 3

години.

 (2) Членове на проверителната комисия не могат да бъдат лица, които са в трудово-правни отношения с читалището или са роднини на членове на настоятелството, на председателя или на секретаря по права линия, съпрузи, братя, сестри и роднини по сватовство от първа степен.

(3) Проверителната комисия осъществява контрол върху дейността на настоятелството, председателя и секретаря на читалището по спазване на закона, Устава и решенията на общото събрание.

(4) При констатирани нарушения проверителната комисия уведомява общото събрание на читалището, а при данни за извършено престъпление – и органите на прокуратурата.

**Чл. 22.** Не могат да бъдат избирани за членове на настоятелството и на проверителната комисия, и за секретари, лица които са осъждани на лишаване от свобода за умишлени престъпления от общ характер.

**Чл. 23.** (1) Членовете на настоятелството, включително председателят и секретарят, подават декларации за липса на конфликт на интереси и че не са „свързани лица” по смисъла на § 1 от ДР на Закона за предотвратяване и разкриване на конфликт на интереси, по реда и при условията на същия.

 (2) Декларациите се обявяват на интернет страницата на читалището.

**V. ГЛАВА ПЕТА. ИМУЩЕСТВО И ФИНАНСИРАНЕ НА ЧИТАЛИЩЕТО.**

**Чл. 24.** Имуществото на читалището се състои от право на собственост и от други вещни права, вземания, ценни книжа, други права и задължения.

**Чл. 25.** Читалището набира средства от следните източници:

1.Членски внос;

2. Културно-просветна и информационна дейност;

3. Субсидия от държавния и общинските бюджети;

4. Наеми от движимо и недвижимо имущество;

5. Дарения и завещания;

6. Други приходи.

**Чл. 26.** (1) Читалищното настоятелство изготвя годишния отчет за приходите и разходите, който се приема от общото събрание.

 (2) Отчетът за изразходваните от бюджета средства се представя в общината ежегодно.

**Чл. 27** (1)Председателят на читалището ежегодно в срок до 10 ноември е длъжен да представи на кмета на общината предложение за дейността на читалището през следващата година.

 (2) Председателят на читалището представя ежегодно до 31 март пред кмета на общината и общинския съвет доклад за осъществените дейности в изпълнение на програмата и за изразходваните от бюджета средства през предходната година.

**VІ. ГЛАВА ШЕСТА. ПРЕКРАТЯВАНЕ НА ЧИТАЛИЩЕТО.**

**Чл. 28.**(1)Читалището може да бъде прекратено по решение на общото събрание, вписано в регистъра на окръжния съд. То може да бъде прекратено с ликвидация или по решение на окръжния съд, ако:

1. Дейността му противоречи на закона, устава и добрите нрави;

2. Имуществото му не се използва според целите и предмета на дейността на читалището;

3. Е налице трайна невъзможност читалището да действа или не развива дейност за период от две години;

4. Не е учредено по законния ред;

5. Е обявено в несъстоятелност.

**Чл. 29.** (1) Разпределянето на останалото след удовлетворяването на кредиторите имущество се решава съгласно този устав, доколкото в закон не е предвидено друго. Ако решение не е било взето до прекратяването, то се взема от ликвидатора на читалището.

(2) Ако не съществуват лица по ал. 1 или ако те не са определяеми, имуществото преминава върху общината по седалището на читалището. Общината е длъжна да използва полученото имущество за дейност, възможно най-близка до целта на прекратеното читалище.

(3) Имуществото по предходните алинеи не може да се разпределя, продава или по какъвто и да било начин да се прехвърля на ликвидатор, назначен извън кръга на лицата по ал. 2, с изключение на дължимото им възнаграждение.

(4) Лицата, придобили имущество в резултат на извършената ликвидация по ал. 1-3, отговарят за задълженията на читалище до размера на придобитото.

**VІІ. ГЛАВА СЕДМА. ЗАКЛЮЧИТЕЛНИ РАЗПОРЕДБИ.**

**Чл. 30.** Читалището има свой кръгъл печат с надпис Народно читалище ,,МЕХМЕД М. ДЖОН”.-.1956г. „ с.Зарица

**Чл. 31.** Празник на читалището е ПАТРОНИЯ ПРАЗНИК НА ЧИТАЛИЩЕТО

**Чл. 32.** Настоящият Устав е изменен и допълнен на основание Законът за народните читалища (изм. ДВ.бр.42 от 05 юни 2009 г.) и е приет от Общото събрание на читалището на НЧ”МЕХМЕД М. ДЖОН- 1956” година.

**Чл. 33**. За всички неуредени в този устав отношения се прилага Законът за народните читалища, Законът за юридическите лица с нестопанска цел и действащите в страната нормативни документи.

ПРЕДСЕДАТЕЛ: Айсун Бейхан Садулла …………………..

ТЕХ.СЕКРЕТАР: Шенай Шефкет Рамадан ……………………

 ИЗГОТВИЛ : Шенай Шефкет Рамадан ………………….

СПИСЪЧЕН СЪСТАВ НА РЪКОВОДСТВОТО

НА НАРОДНО ЧИТАЛИЩЕ „МЕХМЕД ДЖОН-1956Г.”

НАСТОЯТЕЛСТНО С ЧЛЕНОНЕ:

1. АЙСУН БЕЙХАН САДУЛЛА – ПРЕДСЕДАТЕЛ
2. ШЕНАЙ ШЕФКЕТ РАМАДАН- ТЕХНИЧЕСКИ СЕКРЕТАР И ЧЛЕН
3. ЕМЕЛ ДЖЕВДЕТ ХРИСТОВА- ЧЛЕН

ПРОВЕРИТЕЛНА КОМИСИЯ С ЧЛЕНОВЕ:

1. ЕРХАН ДЖЕВАТ ТАЛИБ- ПРЕДСЕДАТЕЛ
2. ЕЛИС БАЯР ЕЛИМАН – ЧЛЕН
3. АЛДЕНИЗ ШАБАН РАМАДАН-ЧЛЕН

ДОКЛАД

за дейността на НЧ.”Мехмед Джон-1956”с.Зарица

За периода 2020г.

 Народно читалище”Мехмед Джон-1956”с.Зарица е пример за устойчива културна институция със специфична мисия за съхранение и развитие на традиционните ценности на нацията.

 **Цели и задачи**:

Целите и задачите,формулирани в Закона на народните читалища,се свеждат в най-общи линии до:

-развитие и обогатяване на културния живот:

-опазване на традициите и обичаите на българския народ:

-разширяване на знанията на гражданите и приобщаването им към ценностите и постиженията на науката и културата:

-възпитаване и утвърждаване на националното самосъзнание:

-осигуряване на достъп до информация:

-запазване,съхраняване и предаване на историческите извори;предания и легенди,свързани с известни географски обекти и местонахождения,известни личности-писатели,музиканти,художници и традиционни обичаи,характерни за родния край.

 **Дейности и цели на читалище”Мехмед Джон-1956”**

 Читалище „МЕХМЕД ДЖОН-1956” село Зарица е културна институция,която задоволява културните потребности на населението ни;съдейства за обогатяване на различните видове празници:така също официалните,а и религиозно-обредните празници с традициите,обусловени от тях. Библиотеката в началото разполагаше с 2175 тома литература, а сега разполага с 3 551 тома литература с различни жанрове-детски книжки и приказки,художествени книги,наръчници и речници,енциклопедии и др. Читалище „Мехмед Джон-1956”успешно сътрудничи с общинското ръководство,с ДГ в с.Звенимир и с културните институции на територията на област Силистра.С дейностите си читалището спомага за опазване и съхранение на българските традиции и обичаи.А те могат да бъдат обобщени в следните направления:

-уреждане на библиотека и читалня;

-подпомагане на любителско художествено творчество;

-организиране на празненства;

-събиране и разпространяване на знания и исторически факти за родния край.

 **Културен календар:**

 Културният календар на читалище”МЕХМЕД ДЖОН-1956” за 2020г. е носител на разнообразни по своя характер прояви:общински празници,творчески срещи,чествания на бележити дати от националната история.Оформени бяха тематични кътове,посветени на:

* 125 г. от рождението на Гео Милев български поет и публицист – табло;
* 40 г. от смъртта на Георги Караславов – кът с неговото творчество;
* 100 г. от рождението на Леда Милева – информационно табло за живота й
* Ден на Европа- табло със държавите, членки в ЕС,
* 170 години от рождението на Христо Ботев,
* 147 години от гибелта на Васил Левски,
* 137 години от Националното освобождение – литературен кът
* 170 г. от рождението на Иван Вазов –литературен кът за живото му,
* 134 г. от Съединението на България,
* 140 г. от рождението на Йордан Йовков-кът с неговите произведения;
* Ден на Народните Будители –табло за народните будители;

 Поради епидемичните условия в страната през 2020 г. са малко празниците,на които читалище”МЕХМЕД ДЖОН-1956” беше организатор или съорганизатор:

* Денят на родилната помощ,
* Честване на Бабин ден ,
* Честване на деня на лозаря на чашка вино
* Изработване на мартеници,
* Весела Баба Марта – посрещане на Баба Марта в ДГ с.Звенимир и подаряване на мартеници на жителите от селото,
* Осми Март- Международен Ден на жената,
* Честване на Деня на жената с жените от селото,
* Ден на Европа- табло със държавите, членки в ЕС,
* Есенна изложба,
* Посещение в ДГ „Пролет” с. Звенимир по случай изпращане на децата в първи клас ,
* Запалване на светлините на новогодишната елха,
* Кметството и читалището в с.Зарица съдействаха децата да си получат подаръците от дядо Мраз

Н Ч „Мехмед Джон-1956 г.” кандидатства в два проекта и ги спечели :

* Програма „Българските библиотека – съвременни центрове за четене и информираност”
* Допълнителна субсидирана бройка – художествен ръководител за приложно изкуство

 **Контрол от настоятелството:**

 Настоятелството осъществява периодичен контрол върху изпълнението на взетите решения. Няма неизпълнено решение с изтекъл срок за действие.

 **Контрол на проверителна комисия**:

 Проверителната комисия контролира правилното и целесъобразно изразходване на субсидиите, наемите от земи, материални придобивки и дарения, подготвя финансовия отчет.

Осигурено е рационално и целесъобразно финансиране на плануваните дейности с приходите от:

* Предимно от Държавния бюджет
* Рента земя
* Членски внос
* Читалищния секретар съдейства от ЗК „ Айват” с.Звенимир от г-н К.Мутлу за дарение по случай 8-ми март.

 **Собствени приходи:**

Собствените ни приходи от наем земя и членски внос.

Читалище”Мехмед Джон-1956”се представлява от:

 Председател –Айсун Бейхан Садулла

 Читалищен секретар - Шенай Шефкет Рамадан

Читалищния секретар е на 1 щатна бройка със висше образование.Настоятелството се състои от трима члена.Проверителната комисия се състои също от трима члена.

 **Материална база:**

 Материалната база на читалището е 228.74кв.м:-Библиотека,зала за репетиции,гримьорна и читалищен салон.Последни ремонтни дейности са направени през 2013г.-в библиотеката и в читалищния салон през 2009г.През 2017 г. е направено освежаване на една от стаите и коридора.През 2020 г. е направена шпаковка и боядисване на едната стая, също така и фоайето на читалищния салон.

 **Реализиране на съвместни инициативи проекти и други.** Компетентното и отговорно отношение на членовете на настоятелството осигурява успеха на дейността на читалището и то все по-уверено реализира инициативи в разнородни сфери:-социална,информационна,културна и образователна.

 През новия творчески сезон започнахме работа с една временно действаща танцова група, с която ще се изявим на местно и на регионално ниво.

 Всички провеждат редовно своите занимания и репетиции.Усилията на секретаря са насочени към повишаване качеството на създавания културен продукт,спечелване на все по-големи престижни награди и признания,а също така и участия на самодейците в празници и фестивали на национално ниво.

 Отчет за Културно-масовата работа в Читалище”МЕХМЕД ДЖОН-1956”през 2020 г.поради епидемичните условия в страната през март прекъснахме репетициите ,през лятото отново продължихме, но отново прекъснахме и за съжаление нямаме участия с временно действащия колектив.

 Изготвил: ……………

 /Ш.Рамадан/

 Председател: ……………

 / А. Садулла/

 Технически секретар : …………….

 /Ш.Рамадан/

ГОДИШНА ПРОГРАМА

ЗА РАЗВИТИЕ НА НАРОДНО ЧИТАЛИЩЕ „ МЕХМЕД ДЖОН-1956 Г.”

С.ЗАРИЦА, ОБЩ.ГЛАВИНИЦА

ПРЕЗ 2021 ГОДИНА

**I.ВЪВЕДЕНИЕ :**

 Настоящата програма е разработена на основание чл.26, ал.2 от ЗНЧ, съгласно представените от председателите на народните читалища в община Главиница предложения за дейността през 2020 г.

 НЧ „ Мехмед Джон – 1956 г.” в с. Зарица е юридическо лице с нестопанска цел.То е традиционно самоуправляващо се българско-просветно сдружение, което изпълнява и държавни културно-просветни задачи. В дейността могат да участват всички физически лица без оглед на ограничения на възраст и пол, политически и религиозни възгледи и етническо самосъзнание.

 Програмата има за цел утвърждаване на читалището, като стабилен фактор за развитие на местната култура в с.Зарица. То е носител на българския дух и култура през вековете и носи в себе си нематериалното културно наследство, традиции, образование, възпитание и благотворителност, които са в основата на нашата дейност в полза на обществото. Задачата е да откликваме на нуждите на местното население, да участват активно в обществения живот и да бъде притегателен културно-образователен и информационен център.

 Дейността на читалището финансирана с държавна субсидия. Средствата за читалището се регулират и разпределят между читалищата от комисия, определена със заповед на кмета и по Механизъм, определен от Министерството на културата, като средствата се предоставят на читалището за самостоятелно управление, съгласно чл.23, ал.1 от ЗНЧ.

 **II.АНАЛИЗ НА СЪСТОЯНИЕТО НА ЧИТАЛИЩЕТО**

**I. ВЪНШНА СРЕДА :**

 **ВЪЗМОЖНОСТИ:**

Културно-етническо разнообразие;

Добро сътрудничество с общинска администрация и НПО;

Участие в проекти пред Министерството на културата и други донори;

Оказване на методическа и финансова помощ от община Главиница.

**II.ВЪТРЕШНА СРЕДА**

**Силни страни**

Добра материална база;

Наличие на компютър и лаптоп;

Наличие на библиотека в читалището;

Интерес към търсене и развитие на нови форми на читалищната дейност;

Обновяване на библиотечния фонд.

**Слаби страни**

Недостатъчна активност при търсене и разработване на проекти;

Липса на финансов ресурс за развитие на нови форми на дейност;

Поддръжка и ремонт на сградния фонд.

 В с. Зарица е регистрирано 1 читалище в Регистър на народните читалища в Министерството на културата. Общата численост на субсидираната бройка е 0,75.

 Освен чрез делегираните държавни средства, читалището има възможност за допълнително финансиране от собствени приходи: рента и членски внос.

 Към читалището функционира читалищна библиотека. Любителското творчество обхваща 1 художествен колектив с изяви на национално, областно и регионално ниво.

 В разнообразната дейност на читалището се вписват: концертни спектакли, конкурси, литературни четения, празници и обичаи.

 Читалището има своите конкретни постижения в:

* Съхраняване на националните традиции и идентичност;
* Превръщане на библиотеката в център на духовно и информационно средище;
* Привличане на самодейци с различен социален статус и възраст;
* Привличане на допълнителни източници за финансиране.

 Постигнатото в читалищната дейност е базата за решаване на проблемите свързани с:

* Обогатяване на дейността чрез предлаганите услуги;
* Привличане на млади читалищни членове;
* Обогатяване на библиотечния фонд;
* Поддръжка и ремонт на материално- техническата база.

 Новите предизвикателства са друг фактор, който стои пред читалището. Те ще спомогнат да станат по-добро място за неформално образование, традиционна култура, достъп до информация, разпространение на книги и други за всички възрасти от населението.

 Включването и реализацията на услуги в социалната сфера и изграждане на информационни мрежи ще спомогнат да се изпълни със съдържание мисията на читалището.

 Сериозно внимание ще бъде отделено и на подрастващото поколение с реализирането на образователни програми по места – срещи с книгата,здравни беседи, интерактивни игри, образователни и развлекателни инициативи.

 Ще продължат и бъдещите партньорства между читалището, културните и образователни институции, местни власти, неправителствени организации, бизнеса по места, като се реализират добри практики и инициативи за разширяване обхвата на дейност в обществено значими сфери и приоритетни области / стимулиране на читалищни дейности, формиране на читалището като място за общуване и контакти, социална и културна интеграция на различни общности, участия в проекти и програми/.

**СТРАТЕГИЧЕСКИ ЦЕЛИ И ЗАДАЧИ**

 Изготвянето на настоящата програма цели обединяване усилията на общинското ръководство и всички заинтересовани страни имащи отношение към укрепване, утвърждаване и развитие на читалищата в контекста на нормативните документи , областни и общински стратегии и планове за развитие.Тя ще подпомогне организираното развитие на читалището, изграждане на сътрудничество и партньорство с община Главиница и други читалища на местно и регионално ниво и насърчаване на гражданското участие в инициативите.

 Програмата определя насоките за развитие на читалищната дейност през 2021 г. Ще се провежда културна политика насочена към укрепване и модернизиране на традиционните културни организации- читалищата. С примера си за съхранение и развитие на българските културни ценности, взаимовръзката с миналото и традициите, образованието и работата в подкрепа на обществото, читалището се стреми да отговори на предизвикателствата на съвременното развитие.

Стратегическите цели на читалището са:

* Да задоволи потребностите на населението свързани с културните, информационни, социални и граждански функции;
* Развитие и обогатяване на културния живот, социалната и образователна дейност в населеното място;
* Запазване на националните и местните традиции и обичаи от региона;
* Разширяване на знанията на местното население и приобщаването им към ценностите и постиженията на науката, изкуството и културата;
* Възпитаване и утвърждаване на националното самосъзнание;
* Осигуряване на достъп до информация;
* Превръщането на читалището в общодостъпен център за библиотечно и информационно осигуряване на населението;
* Съхраняване и развитие на любителското художествено творчество и завоюваните позиции за работа с различните възрастови групи и привличане на млади хора, като важен фактор за насърчаване на социална промяна;
* Представяне на привлекателни форми за опознаване на миналото, традициите и културните постижения;
* Укрепване на читалищната дейност в сътрудничество и партньорство с общината, с културните и образователни институции, с представители на бизнеса, за реализиране на съвместни програми и проекти
* Развитие и поддържане на читалищната материално- техническа база ,чрез собствени приходи и чрез кандидатстване и реализиране на проекти.

**ОСНОВНИ ДЕЙНОСТИ**

**1.Библиотечна дейност**

 Библиотечната дейност е една от основните функции на читалището . В библиотеката се събират, обработват, организират, съхраняват и предоставят за обществено ползване библиотечни и информационни услуги за населението. Те осигуряват свободен достъп за читателите, като техническия секретар обръща внимание за привличането на нови читатели сред младите хора, за създаване на трайни навици за четене и получаване на знания и умения.В рамките на тези дейности с помощта на различни методи и форми на работа /уреждане на кътове с литература, срещи с ученици, литературни четения и др./ се създават условия за пълноценно използване на библиотечния фонд. Достъпът до информация, знания, комуникация и учене през целия живот се налага с предоставянето на компютърни и интернет услуги. Предоставяне на компютърни и интернет услуги за населението

 **Поддържане и обогатяване на библиотечната дейност в читалищната библиотека**

* Осигурява се библиотечно информационно обслужване на населението;
* Попълване и обогатяване на библиотечните фондове с нови и интересни заглавия от различни области на знанието;
* Системно комплектуване и организация на библиотечния фонд за бързо и качествено обслужване на читателите;
* Организиране на индивидуална и културно-масова дейност с различни целеви групи /деца, ученици, граждани и др./;
* Осъществяване на изложби свързани с бележити дати на личности и събития от местен, регионален и национален характер;
* Участие в проекти на Министерството на културата за попълване на книжния фонд по програма „ Българските библиотеки, съвременни центрове на четене и информираност” , „ Допълваща субсидия / набавяне на компютри, национални костюми, за организиране на празници, за подкрепа на художествената самодейност/ и др. сходни програми.

 **2. Развитие на любителското художествено творчество**

* Читалището организира системно провеждане на репетиции със самодейния състав за усъвършенстване на тяхната подготовка и поддържане на репертоарите. Да се потърси професионална помощ и съдействие при постановките на различните жанрове.
* Участие на читалищния състав в общински, регионални, национални и др. културни изяви по избор и възможности;
* Читалището провежда репетиции с ученици за художественото слово по различни поводи;

Ежегодните културни прояви – традиции, събори и празници , поддържат духовния живот. Читалището е един от най- активните културни организации, поддържаща постоянна форма за развитие на знания и творчески умения.

**3. Културно масова дейност**

Читалището ежегодно организира прояви по различни поводи, чествания, годишнини от местен и национален характер. За реализирането на инициативите се търси подкрепата на училищните ръководства и местните организации, с които се работи на добро ниво. Читалището има традицията в работата си с децата, с младите хора и възрастните и това ще продължи с цел разнообразяване на техния живот.

 Създаването на културния календар с разнообразни мероприятия , спомага за привличане на малки и големи хора от общността. Затова в културния календар на читалището за 2021 г. са включени инициативи и прояви, чиито организатор е читалището както и прояви, в които Общината се явява като партньор.

Осъществяване на читалищните прояви в културния календар.

Повишаване на художественото и жанрово разнообразие на културните мероприятия.

Честване на официалните и традиционните празници , сборове и годишнини.

**4.Обучение и квалификация –** участие на щатния работник в семинари, обучения и др., свързани с повишаване квалификацията му по основните читалищни дейности и работа по проекти.

**5.** **Работа по проекти**

За да продължи да се развива културния живот е необходимо координирано сътрудничество между културните институции и използване възможността за кандидатстване по различни програми с проекти за финансиране на дейността ни.

**6.Финансиране**

Обезпечаване на дейностите през 2021 г. ще се осъществява чрез финансиране от:

* Държавната субсидия, разпределена съгласно изискванията на ЗНЧ;
* Кандидатстване с проекти към Министерството на културата , евро-проекти и програми;
* Други източници / наеми, членски внос, дарения и др./

**7. Материална база**

Материално-техническата база на читалищата включва сграден фонд (който е общинска собственост), оборудването и обзавеждането на библиотеки, салони, зали и др.помещения. Чрез участия в различни донорски програми и финансиране от общинския бюджет ще се търсят начини за подобряване на материалната база и създаване на оптимални условия за работа и занимания по интереси в читалището. Основните задачи, по които ще се работи през 2021 г. са свързани със създаване на по-добри условия за работа на читалищната , потребителите и самодейците. Поддръжка и ремонт (при възможност) на читалищната сграда/ липса на покрив и поради това при дъждовно време има наличие на течове в библиотеката, читалищния салон или изобщо в читалището /и извършване на допълнителни дейности, свързани с предмета на основната им дейност.

 С настоящата програма се очертават главните акценти в дейността на читалището. Инициативните и традиционните дейности ще намерят израз в конкретните задачи залегнали в календарния план на читалището.

 Председател :…………………..

 / Айсун Садулла /

**8. Дейности по програма за 2021 г.**

**І.МЕСЕЦ ЯНУАРИ:**

* **06.01.2021 г.-173 години от рождението на Христо Ботев,български поет,революционер и публицист(1848-1876) ще се подготви кът и табло за живота му.**

 **Отговорник. Техн. Секретар**

 **Място:библиотеката**

* **07.01.2021 г. – 165 г. от рождението на Стоян Михайловски – български поет ,сатирик, баснописец, общественик и политик /1856-1927/.**

 **Отговорник. Техн. Секретар**

 **Място:библиотеката**

* **12.01.2021 г. – 117 г. от рождението на Георги Караславов, български писател / 1904- 1980 г./ литературен кът с негови творби**

 **Отговорник: Техн. Секретар**

 **Място:библиотеката**

* **13.01.2021 г.-143 години от рождението на Пейо Яворов(Пейо Тотев Крачолов),поет и драматург(1878-1914) ще се подготви табло за него.**

 **Отговорник: Техн . Секретар**

 **Място:в библиотеката**

* **21.01.2021 г. Посещение при доктора на с.Звенимир по случай Деня на родилната помощ – Бабин ден.Празнично честване с жените в селото.**

 **Отг. Техн . Секретар**

 **Място:в читалището**

* **15.01.2021 г.-126 г.от рождението на Гео Милев(1895-1925)български поет и публицист ще се подготви табло.**

 **Отг. Техн . Секретар**

 **Място:в читалището**

* **26.01.2021 г. 41г. от смъртта на Георги Караславов – български поет – кът с неговото творчество**

 **Отг. Техн . Секретар**

 **Място:в читалището**

**ІІ.МЕСЕЦ ФЕВРУАРИ:**

* **05.02.2021г.-101 г.от рождението на Леда Милева(1920-2013),българска писателка,преводач и общественик ще се подготви табло за живота.**

 **Отговорник: Техн . Секретар**

 **Място:в библиотеката**

* **14.02.2021 г.Празникът на виното и любовта.**

**Трифон Зарезан - ден на лозаря празнуване в читалището.**

 **Отг. Техн .Секретар**

 **Място:в читалището**

* **18.02.2021 г.По случай 148 години от обесването на Васил Левски(Васил Иванов Кунчев,стар стил-6 февруари действително отговаря на 18 февруари 1873година)да се подготви кът с материали за живота и делото му.(1837-1873)**

 **Отг . Техн. Секретар.**

 **Място: в библиотеката**

* **19.02.2021 г. -160 г. от рождението на Рачо Петров Стоянов – български офицер и политик /1861-1942/. Кът с неговото творчество.**

 **Отговорник. Техн. Секретар**

 **Място:библиотеката**

**ІІІ.МЕСЕЦ МАРТ:**

* **01.03.2021 г. Детско утро-„Весела баба Марта”**

**,Ден на мартеницата - конкурс за най- добре изработена мартеница от децата от детската градина и изложба от най-добрите мартеници. Подаряване на мартеници за децата от селото. Празнично честване „Деня на самодееца”.**

 **Отг. Техн . Секретар**

 **Място:в читалището**

* **03.03.2021 г. Кът с литература по повод Националния празник на България- Трети март**

 **Място: в читалището**

 **Отг: Председателя на НЧ**

* **По случай Международния ден на Жената-8 март да се организира парти**

 **с жените от селото.**

 **Отг.: Техн . Секретар**

 **Място:в библиотеката**

* **На 22.03.2021 г.Организиране на малък излет до гората с ученици от селото по случай ’’Първа пролет’’.**

 **Отг.: Техн . Секретар**

 **Място:извън селото**

* **На 28.03.2021 г. 134 години (1887г.) от рождението на Димчо Дебелянов**

[**български**](https://bg.wikipedia.org/wiki/%D0%91%D1%8A%D0%BB%D0%B3%D0%B0%D1%80%D0%B8%D1%8F)[**поет**](https://bg.wikipedia.org/wiki/%D0%9F%D0%BE%D0%B5%D1%82)**, автор на**[**лирични**](https://bg.wikipedia.org/wiki/%D0%9B%D0%B8%D1%80%D0%B8%D0%BA%D0%B0)**и**[**сатирични**](https://bg.wikipedia.org/wiki/%D0%A1%D0%B0%D1%82%D0%B8%D1%80%D0%B0) **стихотворения, публикувани в различни периодични издания ще се подготви табло за него.**

 **Отг.: Техн . Секретар**

 **Място:в библиотеката**

**ІV.МЕСЕЦ АПРИЛ:**

* **’’Усмивка’’ Детско утро за най-малките деца от Детската градина от с.Звенимир заедно с учителите се организира и отправя покана те да станат читатели.**

 **Срок:01.04.2021г.-10.04.2021г.**

 **Отг. Техн.секретар**

 **Място:в библиотеката**

* **02 – 06.04.2021 г. Отбелязване на Международния ден на детската книга.**

#  Седмица на детската книга и изкуствата за деца - на гости на книгата – запознаване с библиотечния фонд; „Деца четат на деца“ – четене на български народни приказки. Маратон на четенето. „Светът на книгата е необятен и забавен“ – с читатели от различна възраст. „Светът е оцелял, защото се е смял“ .

 **Отг. Техн . Секретар**

 **Място:в библиотеката**

* **14.04.2021г. – 200 г. от рождението на Георги Сава Попов – български революционер, писател, историограф и етнограф /1821- 1867 / - литературен кът .**

 **Отг. Техн . Секретар**

 **Място:в библиотеката**

* **Месец Април –Изложба на най-красиво боядисаните яйца,от учениците в читалището с конкурсен характер.**

 **Отг. Техн.секретар**

 **Място:в библиотеката**

* **16.04.2021 г.-128 години от рождението на Елисавета Багряна, българска поетеса (1893-1991) ще се подготви табло.**

 **Отг. Техн . Секретар**

 **Място:в библиотеката**

* **20.04.2021 г.- Детски конкурс за написване на есе и рисунка посветен на деня на книгата**

 **Отговорник: Техн . Секретар**

 **Място:библиотеката**

* **20.04.2021 г. 51 годишнина** от отбелязването на **Деня на Земята** (22 април 1970), отбелязва се за първи път в САЩ като Международен ден на Земята.

 **Отговорник: Техн . Секретар**

 **Място:библиотеката**

**V.МЕСЕЦ МАЙ:**

* **1 май – Отбелязване на Деня на труда и на международната работническа класа със самодейците.**

**Участие на самодейците в Ден на моето село в с. Звенимир.**

 **Отг. Техн . Секретар**

 **Място: в двора на читалището**

* **6 май – Гергьовден, Ден на храбростта и Българската армия.**

 **Отг. Техн . Секретар**

 **Място: в двора на читалището**

 **/ съседно читалище/**

* **Участие на самодейците в Художествените прегледи на Българския фолклор**

 **Отговорник: Техн . Секретар**

* **Във връзка с 9 май-Ден на Европа в библиотеката да се направи съвместно с ученици стена с табло за държавите,членки в ЕС.**

 **Отг:председателя**

 **Място:в библиотеката**

* **На 11.05.2021 г. в деня на Библиотекаря ден посветен на библиотечния работник.**
* **’’В началото бе Словото’’ празник, посветен на славянската писменост и книжнина. Подготвяне на кът за Св.Св. Кирил и Методий заедно с учениците от селото.**

 **.**

 **Отг:Председателя**

 **Място:читал.салон**

**VІ.МЕСЕЦ ЮНИ:**

* **По случай Деня на Детето’’1 юни’’ тържество с карнавал с учениците от селото и рисунка на асфалта.**
* **Посещение на техническия секретар ДГ с.Звенимир.**

 **Място:на мегдана на селото**

 **Отг:председателя**

* **02.06.2021 г. – 145 г. Ден на Христо Ботев и на загиналите за свободата на България се подготвя кът с материали за живота му и поход до близката гора.**

 **Отг.Председателя**

 **Място:в библиотеката**

* **10-15.06.2021г. Празник на водните лилии в с.Малък Преславец**

 **Отговорник: Техн . Секретар**

* **18.06.2021 г. – 97 години от смъртта на Христо Смирненски, български поет (1898-1923) ще се подготви табло.**

 **Отг. Техн . Секретар**

 **Място:в библиотеката**

* **Участия в международни, национални и регионални фолклорни фестивали**

 **Отговорник: Техн . Секретар**

**VІІ.МЕСЕЦ ЮЛИ:**

* **08.07.2021 г. – 400 г. от рождението на Жан дьо Лафонтен – френски баснописец /1621-1695/. Сбирка с учениците от селото на тема „Да се посмеем заедно”**

 **Отговорник. Техн. Секретар**

 **Място:библиотеката**

* **09.07.2021 г. – 171 г. от рождението на Иван Вазов (1850-1912), български народен поет, писател и общественик ще подготвим кът за него.**

 **Място:в библиотеката**

 **Отг. Техн . Секретар**

* **14-20.07.2021 г. Участие на танцовата група в с. Руйно**

 **Отг. Техн . Секретар**

 **Място: с.Руйно**

* **На 20.07.2021 г. – 144 г. (1877г) години от рождението на Елин Пелин ще се подготви табло и кът за него.**

 **Отг. Техн . Секретар**

 **Място:в библиотеката**

* **Месец Юли През лятото да се подготви изложба от рисунки на тема’’Незабравими ваканционни дни’’, като за най-хубавата рисунка се присъди награда.**

 **Място: в читалището**

 **Отг. Техн.секреретар**

**VІІІ.МЕСЕЦ АВГУСТ:**

* **На 16.08.2021г.-135 години (1886 – 1983 г.)от рождението на Дора Габе български поет,писател,преводач ще се подготви табло.**

 **Отг. Техн . Секретар**

 **Място:в библиотеката**

**ІХ. МЕСЕЦ СЕПТЕМВРИ:**

* **6.09.2021 г.-135 г -(1885) от съединението на България с Източна Румелия да се организира поход с младите до известна местност близо до селото, да се аранжира малък кът в библиотеката със старинни материали от бита, книги на тема за родния край, местни предания, легенди и др.**

 **Отг: Техн .секретар и председателя**

* **13.09.2021 г. -361 г. от рождението на Даниел Дефо – английски писател и журналист кът за живота и творчеството му**

 **Отг. Техн . Секретар**

 **Място:в библиотеката**

* **15.09.2021 г. – 102 г.от рождението на Николай Хайтов, български писател / 1919 – 30.06.2002 г. / . Ще се подготви кът за живота и творчеството му.**

 **Отг.: Техн . Секретар**

 **Място:в библиотеката**

* **22.09.2021 г. Отбелязване на Деня на независимостта на България.**

 **Отг.: Техн . Секретар**

 **Място:в библиотеката**

* **22.09.2021 г. – 100 г. от смъртта на Иван Вазов – български народен поет и писател / 1850 -1921/**

 **Отговорник. Техн. Секретар**

 **Място:библиотеката**

* **23.09.2021 г. - 208 години от смъртта на Софроний Врачански,български будител и свещенослужител (1739-1813) подготвя се табло.**

 **Отг.: Техн . Секретар**

 **Място:в библиотеката**

* **На 26.09.2021 г.-135 години(1886) от рождението на Ран Босилек български поет, писател,преводач ще се подготви табло.**

 **Отг. Техн . Секретар**

 **Място:в читалището**

**Х. МЕСЕЦ ОКТОМВРИ:**

* **На 01.10.2021 г. Да се организира със самодейците от селото откриване на творческия сезон, с малка почерпка под предлог ,че обособилата се самодейна група ще участва в прегледите на художествената самодейност, раздел 2.**

 **Отг.: Техн . Секретар**

 **Място:в библиотеката**

* **02.10.2021 г. - 105г.(1916) от смъртта на Димчо Дебелянов-български поет. Кът с негови творби.**

 **Отг. Техн . Секретар**

 **Място:в библиотеката**

* **09.10.2021 г. 141 г. от рождението на Йордан Йовков- кът с неговите произведения**

 **Отг. Техн . Секретар**

 **Място:в библиотеката**

* **20.10.2021 г- 55 г.от (1966г) рождението на Димитър Талев-български журналист,писател и коректор.**

 **Отг: Техн .секретар**

 **Място:читалището**

* **21-25.10.2021 г.Посещение на НЧ.”Мехмед джон-1956” от деца в ДГ”Пролет” с.Звенимир по случай Националната Седмица на четенето.**

 **Отг. учителката и Техн.Секретар**

 **Място:в библиотеката**

* **29.10.2021 г. – 570 г. от рождението на Христофор Колумб – испански мореплавател, открил континента Америка /1451 -1506 /**

 **Отговорник. Техн. Секретар**

 **Място:библиотеката**

* **31.10.2021 г. Честване на Хелоуин. Детско парти**

 **Отг.: Техн . Секретар**

 **Място:в библиотеката**

**ХІ.МЕСЕЦ НОЕМВРИ:**

* **На 01.11.2021 г. Ден на народните будители – ще се подготви кът за Народните Будители**

 **Място:по преценка**

 **Отг.: Техн . Секретар**

* **16.11.2021г.-38 години от смъртта на Дора Габе,българска поетеса (1888-1983) ще се подготви табло.**

 **Отг. Техн . Секретар**

 **Място:в библиотеката**

* **16 ноември 2021 г. Прояви, посветени на Международния ден на толерантността**

 **Отг Техн. . Секретар**

 **Място:в библиотеката**

* **…. . 11.2021 г. Участие в Художествените прегледи на турския фолклор**

 **Отг. Техн . Секретар**

**ХІІ.Месец Декември**

* **…. . 12.2021 г. Запалване на светлините на новогодишната елха**

 **Отг. Техн . Секретар**

 **Място:в читалището**

* **19.12.2021 г.В очакване на Добрия старец четене на приказки и писане на писма до Дядо Коледа.**

 **Отг. техн.секретар**

 **Място:в библиотеката**

* **23.12.2021 г. Изложба от коледни картички, рисунки и сурвакници**

 **Отг. Техн . Секретар**

 **Място:в библиотеката**

* **24-28.12.2021 г.Честване на Коледните и Новогодишни празници.**

 **Отг.техн.секретар**

 **Място:в библиотеката**

**ПРЕДСЕДАТЕЛ:......................... Техн. секретар:.........................**

 /Айсун Садулла/ /Шенай Рамадан/

05.10.2020 г.

 с.Зарица